AAV ปี 65 ขาดทุนเพิ่ม 21% เหตุค่าน้ำมันเจท-ซ่อมบำรุงเครื่องบินพุ่ง
AAV ปี 65 ขาดทุนเพิ่ม 21% มาที่ 8 พันลบ. จากปีก่อนขาดทุน 6.6 พันลบ. เหตุค่าน้ำมันเจท-ซ่อมบำรุงเครื่องบินพุ่ง
AAV ปี 65 ขาดทุนเพิ่ม 21% มาที่ 8 พันลบ. เหตุค่าน้ำมันเจท-ซ่อมบำรุงเครื่องบินพุ่ง
24 ก.พ. 2566

บริษัท เอเชีย เอวิเอชั่น จำกัด (มหาชน) หรือ AAV รายงานผลการดำเนินงานงวดปี 65 สิ้นสุดวันที่ 31 ธ.ค.65 ดังนี้

โดยค่าใช้จ่ายรวมของบริษัท 26,766.4 ล้านบาท เพิ่มขึ้นร้อยละ 64 จากปีก่อน โดยหลักมาจากค่าเชื้อเพลิงและค่าซ่อมบำรุงอากาศยานที่สูงขึ้นตามการปรับตัวขึ้นของราคาเชื้อเพลิงและการนาเครื่องบิน 17 ลำ ที่จอดอยู่กลับมาให้บริการเครื่องบินในปีนี้
สำหรับต้นทุนขายและการบริการอยู่ที่ 23,533.5 ล้านบาท เพิ่มขึ้นร้อยละ 111 จากช่วงเดียวกันของปีก่อน ซึ่งเพิ่มขึ้นสอดคล้องกับจำนวนเที่ยวบินที่เพิ่มขึ้นร้อยละ 172 จากปีก่อน รวมทั้งค่าน้ำมันเชื้อเพลิงอยู่ที่ 8,277 ล้านบาท เพิ่มขึ้นร้อยละ 489 จากปีก่อน โดยต้นทุนที่เพิ่มขึ้นจากปีก่อนเป็นผลจากปริมาณการใช้น้ำมันเชื้อเพลิงที่เพิ่มขึ้นร้อยละ 226 ในขณะที่ราคาอ้างอิงน้ำมันอากาศยานเพิ่มขึ้นร้อยละ 71 มาอยู่ที่ 124.4 ดอลลาร์สหรัฐฯ ต่อบาร์เรล โดยปัจจุบันบริษัทไม่มีสถานะในสัญญาป้องกันความเสี่ยงราคาน้ำมัน
 